लॉस एंजेलिस| रियलिटी टीवी स्टार किम कर्दशियां इस वेलेंटाइन अपने सभी प्यार करने वालों के साथ ही सभी नफरत करने वालों के लिए प्यार फैला रही हैं। वेबसाइट ‘एसशोबिज डॉट कॉम’ के मुताबिक, किम (37) ने इंस्टाग्राम स्टोरीज के जरिए अपने प्रशंसकों को बताया कि उन्होंने अपने कुछ करीबी दोस्तों के साथ ही दुश्मनों के लिए भी अपना नया ‘किमोजी हॉर्ट्स केकेडब्ल्यू फ्रेगरेंसेज’ परफ्यूम भेजने का फैसला किया है। किम ने प्राप्तकताओं के नामों के साथ रंगीन पोस्ट-इट नोट दिखाते हुए कहा, मैं अपने प्रेस बॉक्स के लिए यह सूची लिख रही हूं। मैंने फैसला किया है कि इस वेलेंटाइन्स डे पर हर कोई एक वेलेंटाइन का हकदार है, तो मैं उन्हें अपने चाहने वालों, नफरत करने वालों, हर किसी को भेजने जा रही हूं क्योंकि आखिरकार यह वेलेंटाइन है।